
Către






BIROUL PERMANENT AL






CAMEREI DEPUTAŢILOR


Vă înaintăm, alăturat, Raportul asupra proiectului de Lege pentru modificarea şi completarea Legii nr.50/1991 privind autorizarea executării lucrărilor de construcţii, republicată, trimis comisiei noastre pentru dezbatere şi avizare în fond cu adresa nr.PLx.95 din 3 martie 2008. 

                       PREŞEDINTE,                             SECRETAR,

         RELU FENECHIU                       SEREŞ DENEŞ                                                                            

                                                                                    Nr.26/2231            
RAPORT

asupra proiectului de Lege pentru modificarea şi completarea Legii nr.50/1991 privind autorizarea executării lucrărilor de construcţii, republicată
Cu adresa nr. PL.x.95 din 3 martie 2008, Comisia pentru administraţie publică, amenajarea teritoriului şi echilibru ecologic, a fost sesizată în vederea dezbaterii şi avizării în fond în procedură de obişnuită cu proiectul de Lege pentru modificarea şi completarea Legii nr.50/1991 privind autorizarea executării lucrărilor de construcţii, republicată. 

La întocmirea Raportului s-au avut în vedere:

· avizul favorabil al Consiliului Legislativ nr.1453/22.10.2007
· avizul favorabil al Comisiei pentru agricultură, silvicultură, industrie alimentară şi servicii specifice nr.24/110 din 13.03.2008.

Proiectul de lege are ca obiect de reglementare modificarea şi completarea Legii nr.50/1991 privind autorizarea executării lucrărilor de construcţii, republicată. Se prevede aprobarea extinderii construcţiilor reprezentând anexe gospodăreşti în extravilanul comunelor până la 100 m2 şi a anexelor gospodăreşti ale exploataţiilor agricole până la 5000 m2, precum şi acordarea autorizaţiilor pentru aceste construcţii, în cel mult 15 zile de la data înregistrării cererii.

Având în vedere cele prezentate, Comisia pentru administraţie publică, amenajarea teritoriului şi echilibru ecologic propune Plenului Camerei Deputaţilor aprobarea proiectului de lege în forma adoptată de Senat.
Proiectul de lege a fost dezbătut şi avizat în fond, în procedură de obişnuită, în şedinţa din 18 martie 2008.

2. Prin obiectul de reglementare şi conţinutul său, proiectul de lege se încadrează în categoria legilor organice.


3. La dezbaterea proiectului de lege au participat ca invitaţi, în conformitate cu prevederile art.54 şi 55 din Regulamentul Camerei Deputaţilor, domnii Dumitru Buturcă – consilier superior şi Constantin Darie – consilier superior în cadrul Ministerului Agriculturii şi Dezvoltării Rurale şi Marius Vasiliu – consilier în cadrul Ministerului Dezvoltării Lucrărilor Publice şi Locuinţelor.

4. La lucrările Comisiei au fost prezenţi 26 deputaţi, din totalul de 27 membri ai Comisiei.

Raportul Comisiei a fost adoptat cu 24 voturi pentru şi 2 abţineri.

5. Senatul a adoptat proiectul de lege în şedinţa din 25 februarie 2008. 


6. Potrivit art.75 din Constituţia României, republicată şi art.92 din Regulamentul Camerei Deputaţilor, republicat, Camera Deputaţilor este Cameră decizională.
                       PREŞEDINTE,                            SECRETAR,

          RELU FENECHIU                      SEREŞ DENEŞ                                                                            

